Fendt IDEAL Slim stroper leer self - My AGCO Africa
Ná ontwikkelingswerk van byna 'n dekade en proefnemings ook in Suid-Afrika, is die eerste Fendt Ideal-stroper in Afrika verkoop – en buiten oestempo was die grootste verkoopspunt sy vermoë om skoon te stroop.
Die trotse eienaar van die Fendt Ideal 8-model is mnr. BP Greyling van Wakkerstroom in Mpumalanga. Greyling is 'n voormalige Suid-Afrikaanse Boer van die Jaar. Hy is die eerste kommersiële boer met 'n Fendt-stroper in Afrika. Die stroper is in die werktuigmaatskappy Agco se fabriek in Italië vervaardig, van daar na Suid-Afrika verskeep en op Greyling se plaas Langfontein oorhandig en gedemonstreer.
Mnr BP Greyling
Hy het die Fendt Ideal 8 gekies omdat dit finanmet dubbele bande voor toegerus is wat padvervoer beter pas as rusperbande, aangesien sy boerdery oor 'n afstand van 58 km strek.
Dr. Dominik Reus
Die graantenk het 'n opbergingsvermoë van 17 100 liter, sowat 18% meer as ander oëprestasiestropers. Die uitlaai van die geoeste graan geskied teen 210 liter per sekonde, 32% vinniger as ander modelle.
Mnr. Frans Cronjé, Agco Suid-Afrika se nasionale verkoopsbestuurder, sê 'n evalueringsmodel is met groot sukses gedurende 2020 in KwaZulu-Natal se hoëpotensiaaltoestande en in die Wes-Vrystaat se laerpotensiaallande geëvalueer. Mnr. Robbie Hall, Agco se stroper-bemarkingsbestuurder, bestempel die Fendt Ideal as 'n baie slim stroper.
BAIE SLIM STROPER
Baie stropers het die vermoë om vanself verstellings te maak, maar die Fendt Ideal gebruik nie net basispunte vanwaar hy verstelling doen nie, maar algoritmes om fisiek aan die hand van onder meer toestande en die klant se behoeftes te leer.
Die Fendt Ideal 10-stroper is met rusperbande toegerus om die verdigting van grond te verminder en die stroper in staat te stel om in sagte en nat grond te funksioneer. FOTO'S: CHARL VAN ROOYEN
Die stroper het ook kameras reg rondom om die bestuurder 'n 360°-uitsig te bied. Mnr. Werner Nel van JWL Landbou het die transaksie met Greyling beklink. Hy bestempel die stroper as die maatstaf waaraan ander stropers gemeet gaan word.